Unión del Pueblo Navarro (UPN) talde parlamentarioari atxikitako foru parlamentari Alberto Catalán Higueras jaunak idatziz erantzuteko galdera egin du, emakumeak nekazaritzako elikagaien erakundeetan egotea sustatzeko Nafarroako Gobernuak hartutako neurriei buruz **(9-18-/PES-251)**. Honako hau da Landa Garapeneko, Ingurumeneko eta Toki Administrazioko kontseilariaren erantzuna.

Nafarroako nekazaritzako kooperatiben lehiakortasuna hobetzeko Landa Garapeneko, Ingurumeneko Departamentuak eta UCAN-Nafarroako Nekazaritzako Kooperatiben Batasunak sinatutako lankidetza hitzarmenaren esparruan, aipatutako erakundeak ekintza bat jaso du zabalkundeko jardueren aparatuan, emakumeek eta gazteek kooperatiben ehunduran eta haien erabakitze-organoetan parte har dezaten sustatzera bideratua (Oinarri arautzaileen hirugarren oinarria: “*VII. Landa-eremuetako emakumeek eta gazteek kooperatibetan eta haien erabakitze-organoetan parte har dezaten sustatzea”).* Zehazki, 2018ko hitzarmeneko jardueren justifikazioan, zehazten da emakume kooperatibisten bi lantalde badaudela (bata Artaxoan eta bestea Quelen), zeinetan emakumeek kooperatibetan presentzia izan dezaten lantzen baita.

Bestetik, Nekazaritzako Kooperatiben Kudeaketari buruzko txostenetarako laguntzen barruan, norgehiagokaren baremoan lehentasuna ematen zaie emakumeek Zuzendaritza Kontseiluan presentzia izatearekin lotutako jokabide egokiei, honako baldintza hauetan:

|  |  |
| --- | --- |
| Kooperatibetako jokabide egokiak: emakumeen presentzia Zuzendaritza KontseiluanEmakume 12 emakume3 emakume edo gehiago | Gehienez ere, 15 puntu　5 puntu10 puntu15 puntu |

Gainera, kudeaketari buruzko txostenek analisi bat jasotzen dute emakumeek kooperatiben zuzendaritza kontseiluetan duten presentziari buruz, eta gomendio bezala ezartzen da haien presentzia areagotu egin beharra dagoela.

Halaber, aipatzen da ezen Landa Garapeneko, Ingurumeneko eta Toki Administrazioko Departamentuan neurriak hartzen ari direla generoko ikuspegia sartzeko 2014-2020 urtetarako Landa Garapeneko programaren laguntzen deialdietan, emakumeen parte-hartzea eta haien aukera-berdintasuna bultzatzeko. Ondoren, neurri horietako bakoitzaren xehetasunak ematen ditugu:

* M04-01 – Ustiategietako inbertsioak
	+ Emakumeek 10 puntu gehiago dituzte eragiketak hautatzeko irizpideetan, emakume izateagatik. Pertsona juridikoen kasuan, puntu horiek ematen dira gobernu-organoetako kideen gutxienez ere % 30 emakumeak badira.
* M06.01 – Gazteen instalazioa.
	+ Emakumeek 10 puntu gehiago dituzte eragiketak hautatzeko irizpideetan, emakume izateagatik.
* M06.02 – Dibertsifikazioa.
	+ Emakumeek 5 puntu gehiago dituzte eragiketak hautatzeko irizpideetan, emakume izateagatik.
* M06-04 – Dibertsifikazioaren arloko inbertsioak.
	+ 5 puntu gehiago ematen dira emakumea izateagatik, edo, pertsona juridikoen artean, entitateko erabakitze-organoetako kideen artean gutxienez ere % 50 emakumeak izateagatik.
* M19-02 – LEADER (Tokiko partaidetzaren bidezko garapen-estrategietako inbertsioak)
	+ Tokiko ekintza-taldeek, laguntzen deialdietan, puntuazio handiagoa eman beharko diete onuradun gisa emakumeak dituzten proiektuei edo, bestela, gobernu-organoetako kideetan gutxienez % 10 emakumeak dituzten pertsona juridikoei (zenbat eta emakume gehiago, orduan eta puntuazio handiagoa).

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2018ko abenduaren 27an

Landa Garapeneko, Ingurumeneko eta Toki Administrazioko kontseilaria: Isabel Elizalde Arretxea